
CAPUT PRIMUM 

DESCENSUS IN CUNICULI CAVUM 


LICIAM iam incipiebat plurimum taedere iuxta 
sororem suam in ripa sedere nec quidquam habere quod 
faceret. Semel et saepius in librum oculos coniecerat 
quem soror legebat: sed ei inerant nec tabulae nec 
sermones. 'Quid adiuvat liber,' secum reputabat Alicia, 
'in quo sunt nullae tabulae aut sermones?' 

Itaque cogitabat (nempe ut lucidissime poterat, nam tempestate calida 
torpebat semisomna) num operae pretium esset surgere et flosculos 
carpere, modo ut sertum nectendo se delectaret, cum subito Cuniculus 
Albus oculis rubris prope eam praeteriit. Neque in eo erat quidquam 
magnopere dignum memoria: neque Aliciae valde insolitum videbatur 
ut Cuniculum sibi loquentem audivit: 'Vae, vae! Sero perveniam!' 

Cum Alicia postea de hoc cogitaret, in mentem occurrit id debuisse sibi 
mirum videri, sed id temporis omnia videbantur ordinaria. 

Sed ut Cuniculus horologium parvulum re vera e sinu subuculae 
extractum contemplatus usque festinavit, Alicia cito consurrexit. 



I 










CAPUT PRIMUM - DESCENSUS IN CUNICULI CAVUM 


In mentem enim eius subito incidit se numquam antea cuniculum 
vidisse qui aut subucula indueretur aut horologium portaret quod ex ea 
extrahere posset. 

Ita Alicia, curiositate ardens, Cuniculum trans pratum persecute in ipso 
articulo eum conspicata est cito descendentem in cavum sub vepribus 
situm. Non diutius morata, Alicia post eum descendit, ne cogitans 
quidem quo pacto omnino rursus emergeret. 

Aliquod spatium cuniculi cavum protinus recte porrigebatur velut fossa 
subterranean deinde tam subito declive factum est ut Alicia, antequam 
se sistere posset, inveniret se decidere quasi in profundissimum puteum. 

Sed sive puteus profundissimus erat sive ea lentissime decidebat, 
descendenti satis temporis ei erat ut circumspectaret et miraretur quid 
proxime eventurum esset. 

Primo conabatur infra despicere, ut discerneret quo adveniret. Sed 
propter obscuritatem nihil videre potuit. 

Deinde observabat latera putei, quae plena armariis pluteisque esse 
videbat: passimque mappae terrarum et tabulae de paxillis pendebant. 

CAPUT PRIMUM - DESCENSUS IN CUNICULI CAVUM 


Praeteriens Alicia de uno pluteorum oram detraxit, titulo inscriptam 
'Aureorum decoctio malorum'; at praeter spem vacua erat. Et cum 
ollam manu demittere nollet, ne quem infra interimeret, feliciter effecit 
ut, dum praeterit, in unum armanorum eam deponeret. 'Eia!' secum 
reputavit Alicia, 'postquam ita longe decidi, de scalis delabi nullius 
momenti erit! Quam fortem me esse putabunt omnes domi! Etiamsi 
enim de summo tecto delabar, nullum verbum edam.' Quod prorsus 
veri simile sit! 

Deorsum, usque deorsum cadebat. An numquam finis sit decidendi? 

'Nam miror quot milia passuum' inquit Alicia 'adhuc delapsa sim. Me 
iam oportet appropinquare ad mediam partem globi terrestris. Cogita 
enim: fere quater miliens milia passuum oportet esse.' 

Complures enim huius generis res Alicia in schola didicerat; et 
quamquam occasio minime opportune erat scientiae ostendandae, 
quod nemo aderat qui eam audiret, tamen bonae exercitationi esse 
putabat haec iterare. 

'Ita est,' inquit Alicia, 'id oportet esse spatium verum. Sed quidnam 
attigi Latitudinis vel Longitudinis?' 

Omnino nesciebat quid significarent verba 'Latitudo' vel 'Longitudo', 
sed ei videbantur verba grandiloqua esse. 

Mox iterum loqui coepit: 'Demiror num prorsus per totum globum 
delapsura sim. Quam erit mirabile inter gentes emergere quae capitibus 
inversis incedunt. Antipathiae, credo, vocantur.' 

CAPUT PRIMUM - DESCENSUS IN CUNICULI CAVUM 


Gratius ei erat quod re vera nemo nunc auscultabat, nam verbum 
'Antipathiae' non omnino iustum videbatur. 

'Sed plane necesse erit,' ait 'hos homines rogare quod sit nomen terrae. 
Dic mihi, sis, domina, estne haec terra Nova Zealandia, an Australia?' 

Et dum loquitur genu flectere conata est - quasi posset genu flectere 
quisquam dum per aerem delabitur. An tu, mi amice, id posses? 

'Quam inscitam ea censebit me esse, si hoc rogabo! Rogandum vero 
non est. Forte nomen terrae alicubi inscriptum videbo.' 

Deorsum, usque deorsum cadebat. Cum nihil aliud esset quod faceret, 
Alicia mox rursus loqui coepit. 

'Dina certe hodie vesperi me desiderabit.' (Dina feles domestics erat). 
'Spero patellam lactis vesperi ei dare eos non esse oblituros. 

Dina cara, o si mecum hic infra adesses! 

In aere, opinor, nulli sunt mures; fortasse tamen posses captare 
vespertilionem, qui sane muris similis est. Sed miror num feles edant 
vespertiliones.' 

Alicia nunc incipiebat somno vinciri, et sibi usque dictitabat 
somniculose, 'Felesne vescuntur vespertilionibus?' et aliquando 
'Vespertilionesne vescuntur felibus?' 

Quod enim neutrum explicare poterat, paulum intererat utro modo 
diceret. 

CAPUT PRIMUM - DESCENSUS IN CUNICULI CAVUM 


Ei videbatur se somniculosam somniare incipere: se manibus iunctis 
cum Dina deambulare eamque serio rogare, 'Verone, Dina, edisti 
umquam vespertilionem?'-cum subito strepitu magno incidit in 
acervum virgarum frondisque aridae. Terminus hic fuit casui. 

Alicia, nihil laesa, cito surrexit. Sursum conspexit, sed supra omnia 
obscura erant. Sed ante eam erat alter porticus longus: Cuniculus Albus 
etiam erat in conspectus per eum properans. 

Aliciae necesse erat festinare. Quam velocissime Cuniculum insecuta, 
forte audivit eum dicere, ut in angulo viae deflexit, 'Per aures setasque 
meas, quam sero sum!' 

Quamquam minimo spatio Cuniculum sequebatur, cum in flexum se 
vertit, ille e conspectu evanuerat. 

Alicia erat in longo atrio lacunare non alto, quod lucernae a tecto 
ordine demissae illustrabant. 

Circum totum atrium erant fores, omnes obseratae; et postquam 
circuitum fecit utriusque lateris atrii omnesque fores aperire tentavit, 
Alicia per medium incessit maesta, nam mirabatur quomodo umquam 
evadere posset. 

De improvise invenit mensulam tripedem vitro solido factam; in ea 
nihil erat praeter elavem auream perparvam, qua primo Alicia putavit se 
posse fores quasdam atrii aperire. 

Eheu! Sive machinatio serarum nimis magna, sive clavis nimis parva 
erat, certo haec nullas fores aperuit. 

CAPUT PRIMUM - DESCENSUS IN CUNICULI CAVUM 


Cum tamen bis circumiisset, invenit aulaeum humile quod antea non 
animadverterat. Post hoc erat ianua parva, fere digitos quindecim alta. 
Clave aurea parvula ad machinationem accommodate, Alicia gaudio 
maximo eam aptam esse invenit. 

Ianua reclusa foramen praebuit in parvum transitum, non multo 
maiorem quam muris cavum. 

Alicia, genibus subnixa, per transitum conspexit hortum multo 
amoenissimum. 

Quantum gestiebat evadere ex illo atrio obscuro et inter flores 
purpureos fontesque frigidos pervagari! Sed ne caput quidem per 
ianuam protrudere poterat. 

'Etiamsi reapse caput meum transeat,' puella infelix secum reputabat, 
'id minimo usui sit sine umeris. Utinam me comprimere possem velut 
telescopium! Id possem, credo, si tantum facere scirem initium.' 

Tot vero mira nuper acciderant ut Alicia credere coepisset paucissima re 
vera fieri non posse. Non usui videbatur esse Aliciae ad ianuam parvam 
permanere, itaque ad mensulam rediit. Speravit enim se in ea alteram 
elavem inventuram esse, aut saltem librum praeceptorum, quibus usi 
homines comprimerentur velut telescopia. 

Nunc ibi invenit ampullam parvam ('Certo non hic erat antea,' inquit 
Alicia), cuius circum cervices alligatus est titulus chartaceus. In eo 
magnis litteris belle scriptum est: HAURI ME. 

CAPUT PRIMUM - DESCENSUS IN CUNICULI CAVUM 


Facile erat dicere 'HAURI ME'; sed Alicia, prudens puella, raptim 
obtemperare noluit. 'Prius potius scrutabor,' inquit, 'notamne ampulla 
habeat "venenum" necne.' 

Fabellas enim delicatas quasdam legerat, in quibus scriptum est pueros 
ambustos esse vel feris devoratos vel alios casus molestos passos esse, 
tantum quod reminisce nollent quas rationes agendi simplices amici 
praecepissent. 

Exempli gratia: 'Ferrum calore candens aduret si diutius aequo id 
tenebis.' 

Aut 'Si digitum cultello gravius inseces, plerumque sanguine fluit.' 

Et (quod Alicia bene meminerat) 'Si multum bibas ex ampulla verbo 
"venenum" notata, serius aut citius stomacho grave est.' 

Cum autem huic ampullae nota 'venenum' non inesset, Alicia, gustare 
ausa, potionem suavissimam esse sensit. 

Saporem vero quodammodo mixtum habebat: repraesentabat enim 
scriblitam cerasorum - et lacticinia - et cydonia - et carnem gallinaceam 
assam - et cuppedia - et panem tostum butyro illitum. 

Alicia brevi tempore potionem exhausit. 

'Eia! Sensu quam insolito afficior!' inquit Alicia. 'Videor comprimi 
velut telescopium!' Atque ita erat. Nunc tantum decem digitos alta fuit. 
Hilaris ergo vultu erat quod iam esset satis alta ad hortum 
amoenissimum per parvam ianuam intrandum. 

CAPUT PRIMUM - DESCENSUS IN CUNICULI CAVUM 


Primo tamen paulisper exspectabat si amplius se contraheret. Hoc enim 
facta est aliquanto timidior. 

'Cogitadum,' sibi dixit. 'Ad extremum fieri possit ut candelae modo 
exstinguar. Qualis tunc futura sim demiror.' Et sibi fingere conata est 
flammulae candela exstincta formam. Non enim meminerat se 
umquam talem rem vidisse. 

Paulo post, quoniam nihil amplius accidit, statuit nulla mora in 
hortum ire. Vae miserae Aliciae! Ut ad ianuam advenit, se elavem 
auream parvulam reliquisse invenit. Regressaque ad mensam ad eam 
repetendam, nullo modo poterat eam contingere, quamquam per 
vitrum eam perspicue videre poterat. 

Quam maxime poterat, conabatur pede uno mensae eniti: at vero nimis 
lubricus erat. Conatibusque defatigata, puellula misera considit 
lacrimasque fudit. 

'Tacedum: inane est sic lacrimare! ' sibi dixit severe Alicia. Te hortor ut 
extemplo desinas! ' Plerumque quidem se optime admonebat (raro 
tamen ipsa monitis utebatur): aliquando tam aspere se increpabat ut 
etiam fleret. 

Tempore quodam (sic recordabatur) se alapis caedere conata est, quod 
pila ludens nullo alio competitors contra se ipsam fallaciter egisset. 
Nam Aliciam lusus insolitus delectabat, quo duos homines se esse 
simulabat. 

CAPUT PRIMUM - DESCENSUS IN CUNICULI CAVUM 


'Sed vanum est' Alicia meditabatur, 'nunc simulare me esse duos 
homines! Vix satis mei superest ex quo homo unus eo nomine dignus 
fiat.' Mox conspicata est cistellulam vitream sub mensa sitam; qua 
reclusa placentam parvulam invenit, in qua verba 'VESCERE ME' uvis 
passis belle notata sunt. 

'Esto, vescar ea,' inquit Alicia, 'et si me proceriorem faciet, elavem 
contingere potero: sin humiliorem, per ianuam reptere potero. Utroque 
modo in hortum perveniam; et mea nihil interest utrum fiat.' 

Paululum edit, sibique anxie dixit: 'Utram in partem cresco? Utro?' In 
summo capite manum tenebat, ut discerneret quam in partem 
mutaretur. 

Praeter exspectationem sensit se nec maiorem nec minorem fieri. 
Nempe hoc plerumque fit cum placentam edas. 

Sed Alicia exspectare adsueverat nil praeter insolita; itaque prorsus 
ieiunum et insulsum esse videbatur omnia cotidiano modo continuari. 
Initio igitur facto Alicia mox devoravit placentam. 

CAPUT SECUNDUM 

NECOPINATIUS, etiam necopinatius! 


ECOPINATIUS, etiam necopinatius! inquit Alicia. 
(Tantum stupebat ut ad praesens facultas recte loquendi 
eam omnino desereret.) 'Distendor nunc velut 
maximum omnium telescopium! Pedes, valete!' (Cum 
enim pedes suos despiceret, tam procul esse videbantur 
ut vix in conspectu essent.) 

'Ei! Pedes miselli, quisnam vobis dehinc induet soleas et tibialia, 
deliciae? Certum est me non posse! Procul ero multo magis quam ut 
vos curem. Res vobis gerendae erunt quam bene poteritis.' 

'Sed benevola eis esse debeo,' secum reputabat Alicia, 'aut forte non in 
cedent quo modo ego ire volam! Quid enim? Soleas novas semper 
Saturnalibus eis dabo.' 

Et usque cogitabat quomodo id efficeret. 

'Soleas oportet a gerulo apportari; et quam mirum mihi erit dona ad 
meos ipsius pedes mittere! Quamque inusitate inscribetur fasciculus! 

CAPUT SECUNDUM - NECOPINATIUS, etiam necopinatius! 


'Alicia Pedi Suo Dextro S. P. D., 
In Stragulo, 

Prope Focum.' 

'Eia vero! Quam inepta dico!' 


Eo ipso tempore caput eius percussit tectum atrii. Nunc vero paulo 
amplius pedes novem alta erat. Itaque clave aurea parva recuperate ad 
ianuam horti properavit. 

Misellam Aliciam! Cum in uno latere decumberet, in hortum uno 
oculo perspicere solum poterat. At eo penetrate multo magis praeter 
spem erat quam antea. 

Ea considit, et rursus lacrimare coepit. 

'Te pudere oportet,' ait Alicia, 'puella grandis ut es,' (quod iuste dicere 
poterat!), 'eo modo usque lacrimare. Desistedum confestim!' 

Sed nihilo minus flebat, atque lacrimas abundanter fudit usque eo 
donec stagno circumdata est magno, fere quattuor digitorum in 
altitudinem, quod per dimidiam atrii partem patebat. 

Paulo postea levem pedum crepitum procul audivit. Lacrimas 
festinanter abstersit, ut videret quid veniret. 

Cuniculus Albus erat qui redibat, nitide vestitus; in altera manu 
manicas candidas haedina aluta factas, in altera flabellum satis magnum 
portabat. 


XI 



CAPUT SECUNDUM - NECOPINATIUS, etiam necopinatius! 


Citato gradu properanter advenit; simulque sibi mussitabat: 'Ei, 
Ducissa, Era Nobilis! Nonne profecto saeva erit si mihi praestolari eam 
coegero!' 

Alicia tantum desperavit ut parata esset opem a quovis petere. Itaque ut 
Cuniculus prope advenit, voce submissa et verecunda sic incepit: 
'Domine, te precor, sis,—' 

Cuniculus violenter trepidavit; et manicis candidis flaberoque deiectis 
in tenebras se abripuit quam celerrime potuit. 

Alicia flabellum manicasque sustulit; et, cum atrium vaide calidum 
esset, flabellum huc illuc agitabat dum usque loquitur. 

'Eheu! Quam mirum in modum omnia hodie se habent! Heri autem res 
ut solebant agebantur. Miror num nocte transmutata sim. Agedum; 
eramne profecto eadem cum hodie mane lectulo surrexi? Haud scio an 
meminerim me mihi visam esse paulo dissimilem esse. 

Sed si eadem non sum, porro quaerendum est: Quisnam sum ego? Is 
quidem nodus praecipuus est.' 

Et considerare coepit omnes sibi notas puellas quae ei aequales natu 
erant, si forte quapiam earum mutata esset. 

'Certe scio me non Luciam esse,' inquit Alicia, 'nam ea longis cirris est 
crinita; meae autem crines nullos omnino cirros habent. Et scio me 
Mariam esse non posse; nam ego plurima novi, at illa tantillum quidem 
novit! 

CAPUT SECUNDUM - NECOPINATIUS, etiam necopinatius! 


Praeterea ea est ea, et ego sum ego, et - Eheu! Quam ambiguum est! 
Conabor probare num adhuc noverim omnia quae novisse solebam. 
Agedum! Quater quina sunt duodecim, et quater sena sunt tredecim, et 
quater septena sunt - Eheu! Sic viginti numquam attingam! 

Multiplicationis tamen non refert: geographiam probemus. Londinium 
est caput Lutetiae, et Lutetia est caput Romae, et Roma - Non ita est: 
certe scio id plane falsum esse! 

Fieri non potest quin in Mariam mutata sim! Recitare conabor 'Ut 
apicula et manibus in gremio compressis velut dictata recitaret, 
versus repetere coepit. 

Sed vox eius sonum subraucum insolitumque edidit; et verba carminis 
sonabant aliter quam ut solebant: 


Ut caudam crocodilus, ecce, parvus 
Curat continuo suam nitentem; 
Lympha Niliaca irrigat lavatque 
Squamas segniter aureas adusque! 
Quam rictus hilares frequenter edit! 
Ungues ordine callideque pandit; 

Malis pisciculos capit benigne 
Subridentibus, hosce pellicitque.' 

CAPUT SECUNDUM - NECOPINATIUS, etiam necopinatius! 


'Certe scio illa verba recta non esse,' inquit misella Alicia; oculisque 
lacrimis suffusis poffo dixit: 'Nihilominus me oportet Mariam esse. 
Eundum mihi erit habitandumque in illa casula incommode. 

Sic mihi erunt fere nullae res lusoriae; et plurima discenda erunt! 

Immo vero consilium cepi: si ego Maria sum, hic infra manebo! Frustra 
capitibus in cavum demissis dicent: 'Sursum sis reveni, deliciae!' 

Tantum suspiciam et dicam, 'Quisnam sum ego? De hoc primo me 
certiorem facere vobis opus est: deinde, si iuvabit quod illa sum, 
quaequae est, sursum veniam; si minus, hic infra manebo dum puella 
alia fiam.' 

'Sed vae mihi!' inquit Alicia, lacrimis subito effusis, 'Eos valde velim 
capita deorsum esse demissuros! Me maxime taedet hic solam esse!' 

Dum ita dicit, desuper intuita est manus suas; admirata est se alteram 
manicarum candidarum Cuniculi, dum loqueretur, induisse. 

'At quomodo id facere potui?' secum reputabat. 'Oportet me rursus 
minorem fieri.' 

Exsurrexit et ad mensam ivit ut se ea metiretur. Quantum accurate 
coniectare poterat, ea nunc erat circiter duos pedes alta, et rapide usque 
minuebatur. 

Mox repperit causae esse flabellum quod teneret; et id properanter 
deiecit antequam prorsus evanesceret. 

CAPUT SECUNDUM - NECOPINATIUS, etiam necopinatius! 


'Aegre quidem id periculum effugi!' inquit Alicia, quae mutatione 
subita satis territa est, gaudebat tamen quod adhuc exstabat. 

'Nunc saltem ad hortum perveniam!' 

Celerrime rursus cucurrit ad parvam ianuam. Sed infeliciter ianuam 
denuo clausam invenit, et parva clavis aurea ut antea in mensa vitrea 
sita est. 

'Res difficilior est quam umquam antea,' sibi dixit puella misera, 'nam 
numquam prius tam parva eram quam nunc! Re vera non ferendum 
est!' 

His verbis dictis pes eius vestigio lapsus est, et statim mento tenus in 
aquam salsam immersa est. Primo putabat se aliquo modo in mare 
decidisse. 'Si ita est,' sibi inquit, 'via ferrata redire potero.' 

(Alicia semel tantum litus marinum viserat: et inde opinionem habebat 
ut putaret, quocumque in litore Angliae eas, reperiri aliquot tuguria 
balnearia in mari, pueros complures palis ligneis in arena fodientes, 
deinde tecta deversoria ordine disposita, atque post ea stationem in via 
ferrata.) 

Brevi tamen comperit se in stagno lacrimarum esse quas fudisset quo 
tempore novem pedes alta esset. 

'Velim me non tantum lacrimavisse!' Alicia inquit, dum circum natat 
modumque egressus petit. 'Nunc igitur poenae mihi erit ut meis ipsius 
lacrimis submergar! ffand dubie id insolitum erit! At omnia hodie 
insolita sunt.' 

CAPUT SECUNDUM - NECOPINATIUS, etiam necopinatius! 


Tunc vero aliquid audivit in stagno non procul aquam ictibus verberare. 
Propius ea natavit ut comperiret quid esset. 

Primo putabat oportere esse phocam aut hippopotamum; sed 
reminiscens quam parva ipsa nunc esset, percepit solum murem esse, 
qui simili modo atque ipsa in aquam inciderat. 

'Usuine esset' secum reputabat Alicia, 'cum hoc mure colloqui? Omnia 
hic infra tam mira sunt ut veri simile mihi videatur eum scire loqui. 
Certe experiri nihil nocebit.' 

Itaque loqui coepit: 'O mus, scisne quomodo ex hoc stagno emergere 
possis? Sane quam taedet me hic circum natare, 0 mus!' 

(Alicia putabat sic recte murem adloqui oportere. Nihil eiusmodi antea 
fecerat; sed meminerat se in fratris libro grammatico vidisse: 'Mus - 
muris - muri - murem - O mus!') 

Mus satis curiose eam intuebatur; ei videbatur uno ex ocellis suis 
nictare, sed nihil dixit. 

'Linguam meam fortasse non comprehendit' Alicia cogitabat. 'Sine 
dubio mus Gallicus est, qui in Angliam una cum Gulielmo Victore 
transvectus est.' 

(Alicia enim, quamquam multa de rebus historicis cognoverat, non 
bene intellexit quot annis abhinc res gestae essent.) 

Itaque loqui rursus coepit: 'Oy est ma chatte? ' Haec erant prima verba 
in libro eius quo linguam Gallicam in schola discebat. 

CAPUT SECUNDUM - NECOPINATIUS, etiam necopinatius! 


Mus subito ex aqua saluit, et totus metu tremere videbatur. 

'Ei, ignosce mihi!' Alicia cito exclamavit, quod timebat ne exiguum 
animal laesisset. 'Prorsus oblita sum te felibus non delectari.' 

'Dicisne me felibus non delectari!' Mus voce acuta iracunde clamavit. 
'Num te feles delectarent, si esses ego?' 

'Fortasse vero me non delectarent,' inquit Alicia, voce blanda. 'Noli hoc 
irasci. Velim tamen me tibi felem nostram Dinam monstrare posse. Ut 
opinor, feles tibi voluptati sint, si modo eam videre possis.' 

'Dulcis quidem et placida est,' Alicia paene immemor porro sibi dixit, 
dum in stagno segniter natat. 'Ad focum suaviter sedere solet, dum 
gaudio murmurat, pedesque lambit, osque lavat.' 

'Dulcis et mollis est quam foveas - et mures sollerter captat - ai, ignosce 
mihi,' iterum dixit Alicia. Nunc enim Mus prorsus horrebat; et ea pro 
certo habebat eum re vera irasci. 

'Non amplius nos de Dina loquemur, si id potius habes.' 

'Nosne quidem dicis?' Mus dixit, qui ad imam caudam contremiscebat. 
'Num opinaris me quidem de tali re loqui velle? Gens nostra semper 
feles oderat; tam foedae sunt et abiectae et sordidae! Ne istud 
vocabulum iterum audiam!' 

'Non vero id audies!' dixit Alicia, quae alias res disserere properavit. 
'Amasne - diligisne canes?' 

CAPUT SECUNDUM - NECOPINATIUS, etiam necopinatius! 


Mus nil respondit: itaque Alicia porro studiose dixit, 'In nostra vicinia 
est quidam parvulus dulcisque canis. Eum velim tibi monstrare. Parvus 
canis venaticus est, oculis claris longisque villis crispis et flavis! Et 
recuperare solet ea quae proicias, et clunibus subsidens cibum petere, et 
multa alia quorum dimidium non recordor.' 

'Agricolae cuiusdam est, qui affirmat eum propter utilitatem sibi sex 
milibus sestertium quotannis valere. Ornnes enim mures interimit - vae 
mihi!' maeste inquit Alicia, 'vereor ne eum denuo laeserim!' 

Mus enim longe ab ea quam celerrime natabat, et, ut ibat, stagnum 
agitabat. Itaque eum revocavit abeuntem: 'Care Mus! Fac, sis, revenias, 
et nihil aut de felibus aut de canibus colloquemur, si tibi non grati 
sunt!' 

Hoc audito, Mus reversus lente rursus ad earn natavit. Aliciae videbatur 
ira pallidus esse; voce suppressa et tremebunda dixit: 'Ad litus stagni 
eamus. Tum tibi omnia narrabo quae expertus sum; et tu intelleges cur 
feles et canes oderim.' 

Confestim ire eos oportebat, nam stagnum satis stipatum fiebat 
volucribus et animalibus, quae inlapsa erant. Anas erat, et Dodo et 
Psittacus et Aquila, et alia compluria animalia rara. 

Alicia praeeunte, tota multitude ad litus natavit. 

CAPUT TERTIUM 

CURSUS COMITIALIS ET NARRATIO LONGA 


NUSITATA vero specie caterva in litore congregata est; 
aves erant pennis incompositis, animalia pellibus 
corpori arte adhaerentibus; omnes plane madefacti erant 
et stomachosi et molestia adfecti. Primum manifesto 
diiudicandum erat quomodo sicci rursus fierent. 
Consultatum est de hoc: et brevi tempore minime mirum Aliciae 
videbatur cum eis familiariter colloqui, quasi totam vitam eos novisset. 

Cum Psittaco quidem diu altercabatur; ille postremo morosus factus 
tantum dixit: 'Te maior natu sum; me ergo oportet rectius scire.' 

Alicia dissentiebat, nisi sciret quot annos ille natus esset. Et cum 
Psittacus plane recusavit ne aetatem suam profiteretur, nihil diiudicari 
potuit. 

Postremo Mus, qui apud eos aliquantum auctoritatis habere videbatur, 
exclamavit: 'Considite omnes, et auscultate me. Egomet brevi satis 
siccos vos faciam!' 

CAPUT TERTIUM - CURSUS COMITIALIS ET NARRATIO LONGA 


Omnes statim magno circulo circum murem consederunt. Alicia 
sollicite eum intuebatur; nam pro certo habebat, nisi ipsa extemplo 
siccaretur, fore ut frigore tentaretur. 

'Ehem!' Mus graviter inquit, 'Estisne omnes parati? omnium quae novi 
hoc est aridissimum. Omnes, si vultis, tacete! 'Gulielmo Victori, cuius 
consiliis Pontifex Romanus favebat, mox Angli se tradiderunt, quoniam 
ducibus carebant atque nuper occupationi et expugnationi adsueti 
erant. Eduinus et Morcarius, duces Merciae et Northumbriae'- 

'Heu!' Psittacus tremore correptus dixit. 

'Veniam peto,' inquit Mus, et frontem satis comiter contraxit. 
'Aliquidne dixisti?' 

'Non vero!' Psittacus cito respondit. 

'Mihi certe videbaris loqui,' Mus inquit. 'Progrediar igitur. 'Eduinus et 
Morcarius, duces Merciae et Northumbriae, partes eius secuti sunt; 
etiamque Stigandus, archiepiscopus Cantuariae, patriae amantissimus, 
id idoneum esse existimavit'- 

'Quid idoneum existimavit?' Anas inquit. 

'Nempe id existimavit,' Mus stomachose respondit. 'Nonne scis quid 
"id" significet?' 

'Certo scio quid "id" significet, cum ego aliquid invenio,' Anas inquit: 
'Plerumque est rana aut vermis. At te rogo quid archiepiscopus 
invenerit.' 

CAPUT TERTIUM - CURSUS COMITIALIS ET NARRATIO LONGA 


Mus, hoc negligens, cito progressus est: 'Id idoneum existimavit, ut 
cum Edgaro, iuvene regio, obviam Gulielmo iret, ut illi regnum 
offerret. Primo Gulielmus temperate se gerebat. Sed arrogantia 
Normannorum'- 

' Quomodo te nunc habes, puella? ' Mus porro dixit, dum se ad Aliciam 
convertit. 

'Tam madida sum quam antea,' Alicia maeste dixit. 'Id me non omnino 
siccare videtur.' 

'Censeo igitur' graviter inquit Dodo cum exsurrexisset, 'ut concilium 
proferatur, praesentis assumptionis acriorum remediorum causa-' 

'Lingua loquere populari!' Aquila inquit. 'Egomet nescio quid illa verba 
longa significant; credo autem ne te quidem scire!' 

Et Aquila, capite deflexo, risum celavit; aliquae autem aliarum avium 
ridentes audiebantur. 

Dodo subiratus inquit: 'In animo habebam dicere Cursum Comitialem 
nos facillime siccare posse.' 

'Quid est Cursus Comitialis?' inquit Alicia. Non quidem avebat scire: 
Dodo tamen interstiterat, quasi quemvis loqui oportere putaret, nec 
quisquam alius, ut videbatur, quidquam dicturus erat. 

Dodo inquit: 'Nempe agendo facillime explicatur.' 

CAPUT TERTIUM - CURSUS COMITIALIS ET NARRATIO LONGA 


(Atque, si forte velis aliquando hieme ipse experiri, tibi dicam quo 
modo Dodo cursum administraverit.) 

Primo curriculum forma fere circulari metatum est. ('Formae accuratae 
non indiget,' inquit Dodo.) Inde animalia omnia, spatiis relictis, in 
curricula posita sunt. 

Signum nullum cursus ineuntis datum est. Omnes ex arbitrio suo 
currere coeperunt et desierunt: itaque difficile erat scire quando cursus 
finitus esset. 

Cum tamen fere dimidium horae cucurrissent, rursusque sicci facti 
essent, Dodo subito clamavit: 'Cursus finitus est!' Omnes anhelantes 
eum stipabant, et rogabant 'Quisnam vicit? 

Ad respondendum Dodoni opus erat multa cogitatione; diu igitur 
stabat uno digito in frontem presso (quo gestu utentem poetam 
Hastivibracem depictum videre soleas). 

Ceteri tacentes exspectabant. Denique Dodo dixit: 'Omnes vicerunt; et 
omnibus praemia donanda sunt.' 

'Quis autem praemia donabit?' concordia vocum quaerebant. 

'Illa sane,' inquit Dodo, dum digito Aliciam monstrat. 

Caterva tota, circum eam congregate, confuse clamabant: 'Praemia! 
Praemia!' 

CAPUT TERTIUM - CURSUS COMITIALIS ET NARRATIO LONGA 


Alicia, ignara quid facere deberet, desperanter manum suam in sinum 
vestis inseruit et cistellulam cuppediis plenam extraxit. (Aqua salsa 
feliciter in eam non permanaverat.) 

Haec praemiorum loco distribuit. Singulum cuique erat cuppedium. 

'Sed ipsam praemium accipere oportet,' inquit Mus. 

'Prorsus oportet,' Dodo serio affirmavit. 'Quid aliud in sinu habes?' 
inquit, dum se ad Aliciam convertit. 

'Tegumen solum digiti,' Alicia maeste inquit. 

'Id mihi trade!' inquit Dodo. 

Deinde cuncti eam rursus stipaverunt, et Dodo summa gravitate Aliciae 
tegumen digiti donavit. 'Obsecramus ut hoc tegumen digiti venustum 
accipias.' Qua brevi oratione habita, omnes acclamaverunt. 

Quamquam absurdissimum Aliciae id videbatur, omnes vultu tam 
severo erant ut ridere non auderet. Cum autem verba ei deficerent, 
solum capite demisso eos salutavit; et quam gravissime digiti tegumen 
accepit. 

Deinde cuppedia edere coeperunt, non sine strepitu et tumultu; aves 
enim magnae querebantur se nullum saporem sentire, parvae autem 
tergo blande icto mulcendae erant. 

Re tandem confecta, circulo facto rursus consederunt, et Murem 
oraverunt ut quid amplius diceret. 

CAPUT TERTIUM - CURSUS COMITIALIS ET NARRATIO LONGA 


Promisisti vero te mihi historiam tuam narraturum esse,' inquit Alicia, 
'et qua de causa F- et C- odisses.' In aurem Muris insusurravit, quod 
aliquantum timebat ne eum denuo laederet. 

Mus, dum suspirans ad Aliciam se convertit, dixit: 'Causa meorum 
animi affectuum longa et tristis est!' 

Alicia, non recte intellegens et caudam Muris mirata intuens, dixit: 
'Cauda quidem tibi est longa; sed cur eam tristem esse dicis?' 

Dum Mus loquitur, Alicia de hoc haerebat; itaque hoc fere putabat 
Miirem narrare: 

CAPUT TERTIUM - CURSUS COMITIALIS ET NARRATIO LONGA 


Nero musculo 
inquit Olim 
obviam cui 
fit, 'Ambo 
causam 
agamus; 
Reumfac- 
iam te. - 
Mora non 
est agenda; 

Est lis 
inferenda, 
Nam hodie 
sum oti¬ 
osus 
plane .' 
Cani 
reddidit 
hic: 'Litem 
agere sic 
Sine in¬ 
dicibus 
Sit inane 
valde.' 

CAPUT TERTIUM - CURSUS COMITIALIS ET NARRATIO LONGA 


'Solus 
arbiter 
ero! Ait 
subdolus 
Nero: 

Rem 

totam 

ignoscam; 

Morte 

puniam 


'Non animadvertis!' Mus Aliciae severe dixit. 'Quid cogitas? ' 

'Ignosce mihi,' Alicia submisse dixit: 'Nempe perveneras ad quintum 
flexum' 


'Nondum quidem!' Mus acriter et iratissime dixit. 

'Nodum!' inquit Alicia, quae cuilibet prodesse semper avebat. Studiose 
circumspexit. 'Sine me te adiuvare ad nodum exsolvendum!' 

'Minime vero!' inquit Mus. Surrexit et abscedere coepit. 'Me offendis 
dum inepta eius modi dicis!' 

'Te non consulto offendi! 'Alicia se excusavit. 'Sed tu vero facillime 
irasceris!' 

CAPUT TERTIUM - CURSUS COMITIALIS ET NARRATIO LONGA 


Contra Mus tantummodo mussitabat. 

'Fac, sis, revenias et narrationem conficias!' Alicia eum revocavit 
abeuntem. Ceteri autem concordes omnes clamaverunt: 'Fac, sis, 
revenias!' Sed Mus subiratus abnuit et paulo citius recessit. 

'Dolendum est quod manere noluit!' Psittacus suspiravit, simul ac Mus 
e conspectu abiit. 

Cancer grandis femina, occasione data, filiae suae dixit: 'Filia mea, sic 
monita cave ne umquam iracundia exardescas!' 

'Quin taces, mamma!' Cancer iuvenis morose inquit. 'Ne ostrea 
quidem toleranter te ferre possit!' 

'Velim me hic Dinam nostram habere!' Alicia, clara voce meditans, 
inquit. 'Ea mox Murem retro reducat!' 

'Si mihi licet quaerere, quis est Dina?' inquit Psittacus. 

Alicia, quae de fele domestica sua loqui semper avebat, properanter 
respondit. 

'Dina est feles nostra. Peritius quam credas mures arripit; et gaudeas si 
earn aucupari videas. Simul atque aviculam conspexit, eam vorare 
cupit!' 

CAPUT TERTIUM - CURSUS COMITIALIS ET NARRATIO LONGA 


Haec verba animos omnium insigniter commoverunt. Aliquae ex avibus 
statim abscesserunt. Pica quaedam natu grandis amiculo se involvere 
coepit. 'Certo me oportet' inquit, 'domum redire; aer nocturnus halitui 
meo incommodati' 

Voce trernula Carduelis quaedam pullis clamavit: 'Venite mecum 
parvuli:tempus est ut omnes cubitum eatis!' 

Itaque, varia simulantes, omnes discesserunt. Alicia brevi sola relicta est. 

'Me paenitet mentionem de Dina fecisse!' sibi maeste dixit. 'Nemini hic 
infra ea grata esse videtur; suavissimam tamen omnium felem eam esse 
existimo! 0 Dina cara, miror num te umquam dehinc visura sim!' 

Deinde rnisera Alicia lacrimare rursus coepit: admodum enim solitaria 
et tristis sibi esse videbatur. 

Sed paulo post levem pedum crepitum procul iterum audivit. Spe 
arrecta circumspexit; haud enim sciebat an Mus consilio mutato rediret 
ut narrationem perficeret. 

CAPUT QUARTUM 

CUNICULUS INDICEM IMMITTIT 


UNICULUS albus erat, qui gradu citato reveniens 
sollicite circumspectabat, quasi aliquid amisisset. Alicia 
eum sibi mussitantem audivit: 'Ducissa! O Ducissa! Per 
meos pedes! Per villos setasque meas! Me carnifici 
tradet. Quod viverrae sunt viverrae, 'non magis constat. 
Miror ubi ea de manibus emiserim.' 

Alicia cito coniectavit eum flabellum et manicas candidas quaerere. Ea 
circa inquirere comiter coepit; sed non in conspectu erant. Postquam in 
stagno natabat, omnia mutata esse visa sunt. Atrium magnum, mensa 
vitrea, ianua parva plane evanuerant. 

Cuniculus, Aliciam circa quaerentem mox conspicatus, ei irate 
clamavit: 'Dic, Mariana, quid hic foris agis? Confestim curre domum, 
et mihi apporta par manicarum et flabellum! Abi celeriter!' 

Tam territa erat Alicia ut statim in eam partem fugeret quo digito 
monstravit; neque indicare conata est eum erravisse. 

CAPUT QUARTUM - CUNICULUS INDICEM IMMITTIT 


'Me esse ancillam suam putabat,' sibi dixit dum inde currit. 'Valde 
mirabitur cum cognoverit quis sim! Sed me oportet ad eum flabellum 
et manicas apportare - si saltem ea invenire potero.' 

Dum haec dicit, ad casulam mundam venit; in ianua erat lamina ex 
aere fulgida, in qua nomen 'A. Cuniculus' incisum est. 

Fores non pulsavit, sed intravit et scalas celeriter ascendit. Metuit enim 
ne verae Marianae obviam fieret, domoque ante expelleretur quam 
flabellum et manicas reperire posset. 

'Quam insolitum esse videtur,' Alicia sibi dixit, 'ut mandata Cuniculi 
efficiam! Sine dubio Dina mandata mihi mox dabit!' 

Animo fingere coepit qualia eventura essent. 

'Aicia mea! Huc veni statim, et para te ad deambulandum!' 

'Iam veniam, nutrix! Sed hoc muris cavum mihi custodiendum est, ne 
mus effugiat.' 

Et porro sibi dixit: 'Vix tamen Dinae liceat ut intra domum versetur, si 
ea hominibus mandata sic det!' 

Iam in cubiculum mundum penetraverat. Hic mensa erat prope 
fenestram, atque in ea flabellum et aliquot paria manicarum haedina 
aluta factarum erant. Flabellum et par manicarum sustulit; et cum in eo 
esset ut e cubiculo discederet, ampullam parvam prope speculum sitam 
conspicata est. 

CAPUT QUARTUM - CUNICULUS INDICEM IMMITTIT 


In ea non erat titulus verbis 'HAURI ME' inscriptis; obturamento 
tamen detracto Alicia ampullae labra admovit. 

'Certe scio fore ut quidpiam miri accidat, quotiens aliquid edam aut 
bibam,' sibi dixit. 'Itaque experiar quid haec ampulla effectura sit. 
Spero eam me rursus magnam esse facturam; prorsus me taedet tam 
parvulam et exiguam esse! ' 

Hoc profecto ampulla perfecit, citius quidem quam sperabat. 
Priusquam ampullae dimidiam partem exhauriret, caput eius in lacunar 
pressum est. Necesse ei erat se inclinare ne cervix frangeretur. 

Ampullam cito deposuit. Sibi dixit: 'Id vero satis est. Ut spero, non 
amplius crescam. Ut nunc est, per ianuam egredi non possum. Certe 
volo me non tantum bibisse!' 

Heu! Serius ei erat quam ut hoc vellet! Usque crescebat; et mox ei 
necesse erat genibus in solo niti. Brevi etiam spatium deerat ubi hoc 
faceret; itaque altero cubito contra ianuam presso, altero post caput 
suum flexo recumbere tentavit. 

Nihilo minus usque et usque crescebat; ad extremum brachium per 
fenestram et pedem sursum in caminum extendit. Sibi dixit: 'Quidquid 
accidat, nihil amplius iam facere possum. Quid me fiet?' 

Alicia fortuna secunda utebatur, nam ampulla magica non plus potuit, 
et Aliciam nihilo maiorem fecit. 

CAPUT QUARTUM - CUNICULUS INDICEM IMMITTIT 


Molesta tamen et incommode res erat; et quod maxime probabile esse 
videbatur eam numquam e cubiculo excessuram esse, eo necessario 
maesta erat. 

'Domi res multo iucundius se habebant,' misera Alicia secum 
reputabat, 'tum enim non continuo maior aut minor fiebam, neque 
mures et cuniculi mihi mandata dabant.' 

'Paene me paenitet in cuniculi cavum descendisse. Sed tamen ratio 
huius infra vitae satis inusitata est. Quantum miror quidnam mihi re 
vera accident!' 

'Quotiens fabellas de rebus magicis legere solebam, res eius generis 
numquam evenire putabam. Nunc tamen talis fabellae particeps sum.' 

'Librum vero oportet aliquem de me scribere! Et cum adolevero, librum 
ipsa scribam - sed iam adulta sum,' maeste dixit; 'spatium nullum 
saltem hic, est ubi amplius crescam. 

'Eritne autem,' Alicia meditabatur, 'ut numquam grandior natu fiam? 
Quodam modo id mihi solatio erit, quod numquam anus ero; sed 
contra semper discipula ero. Id quidem mihi non gratum sit!' 

Sic sibi respondit: 'Stultissima Alicia! Quomodo hic quidpiam discere 
possis? Tibi ipsi vix satis spatii est, neque quidquam loci omnino libris 
ad discendum aptis!' 

Itaque secum in utramque partem invicem disputabat, ut colloquium 
satis longum haberet'. Sed paulo postea aliquem foris loquentem 
audivit. Secum disceptare destitit quo melius audiret. 

CAPUT QUARTUM - CUNICULUS INDICEM IMMITTIT 


'Mariana! Mariana!' vox inquit. 'Manicas huc extemplo apporta!' 
Deinde in scalis audiebatur levis pedum crepitus. 

Alicia pro certo habebat Cuniculum ad eam quierendam venire. Tanto 
tremore adfecta est ut domum quateret. Omnino oblita est se nunc 
milies maiorem Cuniculo esse, et eum ergo timere non debere. 

Mox Cuniculus ad ianuam accessit et eam aperire conatus est. Sed 
aperiri non potuit, quod intro patefacienda erat, et contra eam Aliciae 
cubitum firme premebatur. 

Alicia Cuniculum sibi dicentem audivit: 'Circumibo igitur et per 
fenestram intrabo.' 

'Immo vero non intrabis!' Alicia secum reputabat. Quiescebat donec 
Cuniculum sub ipsa fenestra audire visa est; turn subito manu sua 
extenta aerem arripuit. 

Nihil quidem captavit; sed ululatum et ruinae strepitum et fragorem 
vitri confracti audivit. Inde coniectavit accidere potuisse ut Cuniculus 
in plantarum saeptum vitro cancellisque opertum incidisset. 

Deinde voce irata Cuniculus clamavit: 'Maeci, Maeci, ubi es?' Tum 
quispiam, quem Alicia numquam antea audiverat, dixit: 'Hic profecto 
sumi Mala effodio domine!' 

'Mala scilicet effodis!' Cuniculus iracunde dixit. 'Veni huc, et exsolve 
me hinc!' (Iterum fragor vitri confracti sonabat.) 

'Dic mihi, Maeci; quid est id quod in fenestra vides?' 

CAPUT QUARTUM - CUNICULUS INDICEM IMMITTIT 


'Nempe brachium est, domine!' (Verbum locutus est 'barrachium'.) 

'Brachiumne dicis, stulte? Quis umquam brachium tanta magnitudine 
vidit? Fenestram vero totam complet!' 

'Profecto earn complete domine; sed tamen brachium est!' 

'Ibi sane non esse debet; abi igitur et id aufer!' 

Deinde, post longum silentium, Alicia modo susurros nonnumquam 
audiebat. 

'Id prorsus omnino mihi displicet, domine!' 

'Fac id quod te iubeo, ignave!' 

Postremo Alicia manum suam iterum extendit et iterum aerem arripuit. 
Tum vero duo ululatus editi sunt, et novus vitri confracti sonitus. 

'Multa quidem saepta vitrea esse oportet,' secum reputabat Alicia. 
'Miror quid deinde in animo facere habeant. Quantum ad hoc attinet, 
ut me e fenestra detrahant, valde velim id fieri posse! Nolo quidem hic 
intra diutius manere!' 

Aliquamdiu opperta nihil amplius audivit. Turn denique strepitum 
plaustri rotularum atque voces plurimas colloquentium audivit. Et 
colloquium fere sic habebatur: 

'Ubi sunt scalae alterae? 

CAPUT QUARTUM - CUNICULUS INDICEM IMMITTIT 


'At scalas singulas modo ferre iussus sum. Alteras Gaius habet. Gai! huc 
eas apporta, puer!' 

'Eas hic prope angulum attollite! Immo eas prius colligate - nondum 
satis alte dimidio porriguntur.' 

'Immo vero satis apte positae sunt - ne nimis accurate egeris!' 

'Em, Gai! Prende hunc funem!' 

'Tectumne onus sustinebit?' 

'Cavete illam tegulam laxam! Ai, disiungitur! Cavete, vos infra!' (Fragor 
magnus auditus est.) 

'Quisnam id fecit?' 

'Gains, opinor, erat!' 

'Quis de tecto in caminum descendat?' 

'Non ego quidem! Tu descende!' 

'Egomet nolo! Gaium descendere oportet. Audi, Gai! Vilicus te iubet in 
caminum descendere!' 

Alicia sibi dixit: 'Itane est? Gaium igitur descendere oportet! Flagitare 
videntur ut Gains omnia efficiat! Minime velim Gai onera suscipere; 
hic caminus vero angustus est, sed puto me calce ictum dare posse!' 

CAPUT QUARTUM - CUNICULUS INDICEM IMMITTIT 


Pedem suum deorsum quantum poterat detraxit; deinde opperiebat 
usque eo donec animal exiguum cuiuspiam generis prope se supra 
radere insciteque descendere audivit. 

'Gaius est,' inquit Alicia. Semel acriter calcitravit; deinde exspectavit 
dum aliquid accideret. 

Primum voces universas clamare audivit: 'Ecce Gains!' Tum Cuniculus 
solus clamavit: Comprende eum, tu prope saepem!' 

Deinde silentium fuit; turn multae voces confuse dixerunt: 'Caput eius 
tollite - nunc vinum ei date - nolite eum suffocate - quid tibi fuit, O 
bone? Quid tibi accidit? Explica nobis omnia!' 

Postremo infirma et stridens vox audita est ('Gaius est,' inquit Alicia). 
'Vix quidem scio - Benigne; id satis est. Melius nunc valeo - sed animo 
multo magis agitatus sum quam ut vobis dicam - solum scio me velut 
catapults propulsum esse, et seorsum velut facem caelestem emissum 
esse!' 

'Ita vero erat, amice!' ceteri dixerunt. 

'Domus incendenda est!' Cuniculus inquit. Alicia quam maxima voce 
clamavit: 'Si id fiet, Dinam immittam ut vos adoriatur!' 

Statim ubique silentium fuit. 

Alicia secum reputabat: 'Miror quid re vera dehinc facturi sint. Si 
saperent, tectum auferrent.' 

CAPUT QUARTUM - CUNICULUS INDICEM IMMITTIT 


Paulo post animalia rursus passim moveri coeperunt. Cuniculus dixit: 
'Vehes principio satis erit.' 

'Cuius rei vehes?' Alicia sibi dixit. 

Brevi autem certior facta est: nam statim imber lapillorum in fenestram 
infusus est, quorum nonnulli os eius percusserunt. 

'Huic rei finem faciam!' sibi dixit. 'Vos paenitebit si id iterum facietis!' 
clamavit. Denuo silentium ubique fuit. 

Alicia admirata animadvertit omnes lapillos in solo iacentes in placentas 
parvulas mutari. Propositum sagax ei in mentem occurrit. 

'Si unam ex his placentas edam,' ea reputabat, 'certe meam altitudinem 
mutabit. Et cum maiorem me facere non possit, me minorem, opinor, 
facere debebit.' 

Itaque, una ex placentas devorata, ea cum gaudio invenit se statim 
deminui incipere. 

Cum primum satis parva facta est, ut per ianuam transire posset, e 
domo cucurrit. 

Catervam animalium parvorum et avium foris opperire invenit. 

Misellus Gaius, qui stellio erat, duobus leporibus fultus, in medio erat. 
Ei aliquid de ampulla dabant. 

CAPUT QUARTUM - CUNICULUS INDICEM IMMITTIT 


Simul atque Alicia e domo effugit, omnes effuse ad eam accurrerunt. 
Alicia quam citissime se recepit; mox incolumis in silva densa substitit. 

'Primum me oportet,' sibi dixit Alicia dum in silva pervagatur, 'in 
rectam amplitudinem crescere. Deinde in illum hortum amoenum 
penetrate debeo. Sic optime me esse facturam puto.' 

Consilium quidem optimum et simpliciter constitutum esse videbatur. 
Non tamen omnino percepit quomodo initium facere deberet. Dum 
omnia inter arbores scrutatur, latratum acrem super caput suum 
audivit. Citissime igitur suspexit. 

Catulus immanis erat, qui oculis magnis et rotundis desuper eam 
despiciebat, et uno pede molliter porrecto eam tangere conabatur. 

'Misellum catulum!' Alicia blande dixit. Eum sibilo advocare tentavit. 
Simul autem maxime timebat ne fame adactus forte se comederet, 
quamvis maxime ei blandiretur. 

Paene necopinans ramulum humo sustulit, et catulo praebuit. Catulus 
gannitu laeto omnibus simul pedibus statim in aerem saluit; ramulum 
cupide appetivit, seque eum vexare simulavit. 

Alicia, ne conculcaretur, post carduum magnum refugit. Simul atque 
ultra carduum apparuit, catulus ramulum iterum appetivit. Per caput 
pedesque volutatus eum arripere festinavit. 

Alicia sibi videbatur velut ludum cum caballo facere. Ne forte sub 
pedibus eius opprimeretur, circum carduum iterum cucurrit. 

CAPUT QUARTUM - CUNICULUS INDICEM IMMITTIT 


Deinde catulus impetus complures in ramulum faciebat. Quotiens 
irruebat, prorsum parvum, rursum longum spatium currebat. Et 
semper rauce latrabat. 

Denique procul residit; anhelabat, et de ore lingua pendebat, et oculi 
eius magni semiaperti erant. 

Haec Aliciae visa est occasio idonea effugiendi esse; statimque profecta 
usque currebat dum defessa et exanimata fuit, latratusque catuli procul 
vix audiri potuit. 

'Quam lepidus tamen catulus fuit!' inquit Alicia. Culmo ranunculi 
innixa est, et folio eius pro flabello usa est. 

'Iucundum mihi fuisset eum astutias docere, - si modo proceritate apta 
essem.' 

'Vae, paene oblita sum me oportere recrescere. At quomodo id effici 
potest? Sine dubio aut edere aut bibere quidpiam debeo. Sed quid edam 
aut bibam? Id scire maximi momenti est.' 

Maximi vero momenti erat. Alicia flores et herbam circumspectavit; sed 
nihil videre potuit quod impraesentiarum idoneum ad edendum aut 
bibendum erat. 

Boletus magnus erat prope eam situs, aeque atque ea altus. Subter eum 
et utrimque et pone eum spectavit; tum ei occurrit operae pretium esse 
summum boletum etiam inspicere. 

In digitos erecta constitit, et supra oram boleti intuita est. 

CAPUT QUARTUM - CUNICULUS INDICEM IMMITTIT 


Ibi protinus conspexit magnam erucam caeruleam, brachiis compressis, 
in summo boleto sedentem. 

Fumum tabaci ex tubulo longo placide exsugebat; et curae prorsus 
habebat neque Aliciam neque aliud quidquam. 

CAPUT QUINTUM 

QUOD ERUCA SUASIT 



iu silentio Eruca et Alicia inter se intuebantur. Eruca 
tandem tubulo tabaci de ore extracto voce languida et 
semisomna eam adlocuta est. 'Quis es tu?' Eruca inquit. 
Hoc dictum non magno stimulo erat ad sermonem 
incipiendum. Alicia verecunde respondit: 'Id quidem in 
praesenti vix scio, domine. Scio saltem quis fuerim, cum hodie mane 
surrexi. Sed ex eo tempore mihi videor compluries esse mutata.' 


'Quid illo significas?' Eruca severe dixit. 'Expedi sententiam tuam!' 


'Vereor, domine, ut meam ipsius sententiam expedire possim,' inquit 
Alicia, 'quod videlicet ipsa non sum ego.' 

'Non video,' Eruca dixit. 


'Timeo ut melius id explicare possim,' Alicia comiter respondit, 'nam 
praesertim id ipsa non intellego. Et tantum uno die magnitudine 
variare animum perturbat.' 

'Minime vero,' inquit Eruca. 

CAPUT QUINTUM - QUOD ERUCA SUASIT 


'Tibi fortasse nondum hoc usui venit,' inquit Alicia, 'sed cum in 
chrysallidem mutata eris (quod aliquando scilicet fiet), deinde postea in 
papilionem, nonne tibi satis mirum videbitur?' 

'Minime hercle vero,' inquit Eruca. 

'Forsitan sensus tui non eidem sint,' Alicia dixit. 'Quod ad me attinet, 
mihi maxime mirum videatur.' 

'Tibi quidem!' Eruca fastidiose dixit. 'Quis tu es?' 

Sic serrno eis ab integro renovatus est. 

Molestius Aliciae erat quod Eruca tam compresse loquebatur; itaque 
fastidiose voce severa dixit: 'Puto te primam dicere debere quis tu sis.' 

'Quam ob rem?' dixit Eruca. 

Hic etiam Alicia haerebat. Cum ea causam idoneam praebere non 
posset, atque Eruca mente ingratissima esse videretur, discedere coepit. 

'Reveni huc!' Eruca eam revocavit abeuntem. 'Aliquid volo dicere quod 
magni momenti est!' 

Hoc saltem spem Aliciae excitavit. Reversa igitur rediit. 

'Ne irata sis!' Eruca dixit. 

'Idne est omne quod dicere vis?'inquit Alicia; iracundiam suam 
quantum poterat cohibuit. 

'Non est,' inquit Eruca. 

Alicia exspectare constituit; nihil enim aliud ei erat quod faceret, et 
Erucam aliquid dicturam esse sperabat quod audire opus esset. 

Aliquamdiu silentio fumum exsugebat Eruca. Denique brachiis solutis 
tubulum rursus ore detraxit. 

'Putasne ergo te mutatam esse?' inquit. 

'Vereor ne ita sit, domine!' inquit Alicia. 'Reminisci non possum quae 
solebam; et iterum atque iterum fio aut maior aut minor.' 

'Quae reminisce non potes?' dixit Eruca. 

'lam conata sum "Ut Apicula Industria" recitare, sed verba omnia aliter 
evenerunt quam volui,' Alicia voce tristi respondit. 

'Pronuntia "Grandis es aevo, pater Gulielme",' Eruca dixit. 

Alicia, manibus compresses, recitare coepit: 

'Grandis es atque senex, pater, aevo,'filius inquit, 
'Crinibus es canis; et caput est niveum. 
Atqui stare soles capite infra saepe reverso; 
Prave nonne facis, tam quia tute senex?’ 
Respondit pater haec nato: 'Iuvenis metuebam 
Ne cerebri noxam munera susciperent; 

Sed postquam mihi certum est esse nihil cerebella, 
Hoc iterum atque iterum multimodis facio.' 
'Tu grandaevus re vera es,' iuvenis repetivit, 
Pingue saginatus fis et obesus adhuc; 

At pedibus superis retro in portam saluisti - 
Dic, hoc insolitum quid modo significat?’ 
Canitiem quatiens dedit inde sagacia dicta: 

A puero articulos flexibiles teneo, 

Nardo hoc permulcens (pretio cistellula venit 
Denari); sine me vendere nunc aliquas.' 
'Debilibus maxillis atque senilibus, ’ inquit, 
Sebum mandere quis, nilque magis rigidum. 
Sed tamen anseris ossa vorasti non sine rostro; 
Omnia mandisti. Quomodo tale potes?' 
Reddidit haec pater: Ad legum studium puer ivi; 
Res cum matre tua semper adhuc agito. 

Inde valens malis factus nervosque ego adeptus 
Vim sermonis eam perpetuo tenui. ’ 

Te insuper aevo grandem,'postibi sic adulescens, 

'Aeque nunc oculis quis reputet stabilem? 

At naso extremo rectam anguillam tenuisti. 

Vero habilissimus es; solvere remnepotest' 

'Ter responsa dedi nunc, a te terna rogatus; 

Praesta plus decoris;' sic pater. 'Id satis est. 

Mene opus est nugas has continuo toleraret 
I cito; nam si non, plurima damna dabo!' 

'Non recte pronuntiatum est, 'Eruca dixit. 

'Non vero omnino recte, opinor,' Alicia timide dixit. 'Aliquot verba 
nescio quo modo mutata sunt.' 

'Totum ab initio mendosum est,'Eruca vehementer dixit. 

Aliquantum temporis silentium fuit. Eruca prima locuta est. 

'Qua magnitudine vis esse?' rogavit. 

'Non multum mea interest quam magna sim,' Alicia properanter 
respondit. 'Sed, ut scis, non sane placet toties mutari.' 

'Non scio,' inquit Eruca. 

Alicia nihil dixit. Nemo umquam antea ei toties contradixerat, et sensit 
se iracundam fieri. 

'Contentane es, ut nunc te habes? ' dixit Eruca. 

CAPUT QUINTUM - QUOD ERUCA SUASIT 


'Domine, velim quidem paululo maior esse, si non recusas,' inquit 
Alicia. 'Miserum est quemlibet tres digitos altum esse.' 

'Altitudo maxime idonea est,' Eruca irate dixit, dum se sursum tollit 
(exacte tres digitos alta erat). 

'Sed non ad hoc sum assueta!' Alicia misere se excusavit. 

Et secum reputabat: 'Utinam haec animalia ne animo tam facile offenso 
essent!' 

'Tandem aliquando ad id eris assueta,' dixit Eruca. Tubulo rursus in os 
inserto, de integro fumum exsugebat. 

Alicia nunc aequo animo exspectabat dum iterum loqui vellet. Mox 
Eruca, tubulo de ore extractor semel atque iterum oscitavit, et se 
concussit. 

Tum de boleto descendit et in herbam repsit. Dum abit, solum dixit: 
'Alterum latus magnitudine te augebit, alterum deminuet.' 

'Cuius rei latus alterum?' Alicia sibi dixit. 

'Latus alterum boleti,' Eruca dixit, velut si Alicia clara voce rogavisset. 
Deinde e conspectu discessit. 

Alicia, in cogitatione defixa, breve tempus boletum observabat; 
discernere conabatur duo eius latera. Quoniam omnino rotundus erat, 
rem solvere difficillimum erat. 

CAPUT QUINTUM - QUOD ERUCA SUASIT 


Denique tamen brachia sua, quantum poterat, circum boletum 
distendit, et manu utraque fragmentum de margine abrupit. 

'Utrum autem utrumque potest?' sibi dixit; et experiendi causa de 
dextro fragmentum paulum gustavit. Statim ictu vehementi infra 
mentum suum percussa est. Mentum eius pedes suos pulsaverat. 

Quamquam hac subita mutatione multum territa est, tempus non esse 
perdendum putabat; nam celeriter deminuebatur. 

Itaque confestim partem frusti alterius edere coepit. Mentum eius tam 
arte contra pedem compressum est ut os aperire vix posset. Postremo 
autem hoc effecit; et paulum frusti sinistri devoravit. 

'Bene quidem est! Caput meum demum solutum est!' Alicia laete dixit. 
Cito autem trepidavit, nam umeri eius, ut ei videbatur, evanuerant. 

Ut despexit, nihil videre potuit praeter collum praelongum, quod e 
fluctibus frondis viridantis longe infra iacentibus velut stirps surgere 
videbatur. 

'Quaenam sunt omnia illa viridia?' Alicia dixit. 'Et quo umeri mei 
recesserunt? O manus misellae, cur vos videre non possum?' 

Dum dicit, manus quassabat; at nihil consecutum est, nisi quod procul 
infra frons viridis agitabatur. 

Quoniam evidenter manus eius sursum ad caput levari non poterant, 
caput ad manus suas demittere tentavit. Reperire gavisa est collum 
suum velut serpentem in diversas partes flecti. 

CAPUT QUINTUM - QUOD ERUCA SUASIT 


Id modo flexibus decoris ex sua sententia deorsum curvaverat, et in 
frondem se demersura erat, quam cacumina arborum, sub quibus 
dudum vagabatur, esse invenit, cum sibilus acer eam se recipere coegit. 

Columbus magnus in faciem eius involaverat, et violenter alis suis eam 
pulsabat. 

'Serpens!' Columbus vociferatus est. 

'Serpens non sum!' Alicia iracunde dixit. 'Mitte me!' 

'Serpentem te esse itero!' denuo Columbus inquit. Voce suppressiore 
loquebatur, et singultu quodam addidit: 'Quamquam omnibus modis 
conatus sum, nihil tamen eis placere videtur!' 

'Non omnino coniectare possum quid dicere velis!' ait Alicia. 

'Nidulare conatus sum in summis arboribus, deinde in ripae aggeribus, 
deinde in saepibus,' Columbus porro negligenter dixit. 'Sed isti 
serpentes! Nihil eis acceptum est!' Alicia magis magisque haesitabat; sed 
nihil amplius dicere constituit dum Columbus finem faceret. 

'Satis molestum est ova incubare,' ait Columbus. 'Sed diu noctuque ab 
serpentibus praecavendum est! Trinum vero nundinum somnum capere 
non possum!' 

'Magnopere doleo quod vexatus es,' ait Alicia. Intellegere incipiebat 
quid Columbus in animo haberet. 

CAPUT QUINTUM - QUOD ERUCA SUASIT 


'Et cum primum procerissimam silvae arborem incolui, atque me 
denique tutum ab eis fore statui,' Columbus voce etiam magis ululanti 
porro dixit, 'nimirum ei tortibus longis de caelo descendunt! Ei, 
serpens!' 

'At me non esse serpentem itero,' ait Alicia. 'Immo sum -, 

'Dicdum! Quid es?' ait Columbus. 'Video te aliquid fingere conari!' 

'Sum puellula,' Alicia dubie dixit; nam quotiens eo die mutata esset 
reminiscebatur. 

'Scilicet probabile est!' Columbus maxima contemptione dixit. 
'Equidem ego complures puellulas olim vidi; nullam autem tanta colli 
proceritate! Non ita est; serpens es, ne igitur negaveris. Fortasse nunc 
dices te numquam ovum gustavisse!' 

'Certe ova gustavi,' ait verax Alicia. 'Sed puellae scilicet aeque ac 
serpentes ova edunt.' 

'Id non credo,' ait Columbus; 'si autem verum est, necesse est eas 
serpentes quosdam esse. Nil amplius habeo quod dicam.' 

Aliciae quidem haec notio nova erat; itaque aliquantulum temporis 
siluit. Columbus igitur porro dixit: 'Certo scio te ova quaerere. Nil ergo 
mea interest puellane an serpens sis!' 

'Mea autem magni interest,' Alicia cito dixit. 'Sed reapse ova non 
quaero; atque si ea quaererem, tua non cuperem, nam ova incocta mihi 
displicent.' 

'Abi igitur!' Columbus morose dixit, dum in nidum suum considit. 

Alicia inter arbores quantum poterat se demisit; collum eius identidem 
ramis implicabatur, et saepe ei necesse erat gradum sistenti id resolvere. 

Mox recordata est se frusta boleti in manibus adhuc tenere; initio caute 
facto, primo alterum, deinde alterum admordebat. Aliquando 
procerior, aliquando humilior fiebat; denique ad iustam altitudinem se 
deminuit. 

Diu ab iusta amplitudine longe afuerat; itaque haec principio mira 
videbatur. Brevi tamen tempore ad id adsueta erat. Ut solebat, secum 
loqui coepit. 

'Dimidium confectum habeo eius quod in animo habebam. Omnes hae 
mutationes me perturbant. Numquam certum mihi est qua forma ad 
tempus usura sim! Nunc autem redii ad iustam magnitudinem; nunc 
porro illum hortum amoenum intrare oportet. Miror equidem quo 
modo id fieri possit! ' 

Dum haec dicit, in locum apertum ingressa est, ubi parva domus 
circiter quattuor pedes alta erat. 

'Quiqui hic habitant,' secum reputabat Alicia, 'handquaquam debeo ad 
eos accedere dum tam magna sum. Non dubie terrorem eis incutiam!' 

Frustum igitur dextrum denuo admordere coepit; nec prius ad domum 
accedere ausa est, donec ad novem digitorum altitudinem se redegit. 

CAPUT SEXTUM 

PORCUS ET PIPER 


d breve tempus stabat domum intuens miransque quid 
se deinde facere oporteret, cum subito pedisequus, 
vestitu famuli indutus, ex silva cucurrit. Alicia saltem 
eum pedisequum esse putabat, quod vestitu familiari 
indutus esset. Aliter, si facie eius sola iudicaretur, piscem 
eum esse dixisset. 

Pedisequus magno sonitu digitis fores pulsavit. Alter pedisequus, 
similiter vestitus, eas reclusit. Facie rotunda oculisque magnis ranae 
similis erat. Alicia utrumque crispum capillis calce sparsis esse 
animadvertit. 

Curiose studuit reperire quid ageretur; itaque e silva ad auscultandum 
paululum repsit. 

Primo Pedisequus Pisciformis de ala epistulam magnam, paene sibi 
aequalem, eduxit. Hac alteri tradita, severe dixit: 'Ad Ducissam: 
invitatio a Regina ad lusionem pilae et mallei ludendam.' 

CAPUT SEXTUM - PORCUS ET PIPER 


Pedisequus Raniformis, verborum structura paulum mutata, aeque 
severa voce pronuntiavit: 'Ab Regina: invitatio ad Ducissam ad 
lusionem pilae et mallei ludendam.' 

Deinde ambo colla profunde flexerunt, ita ut cirri caesariei eorum 
implicate sint. 

Hoc Alicia tantum risit ut retro in silvam ei currendum esset, ne 
audiretur. Ubi postea prospexit, Pedisequus Pisciformis abierat; alter 
autem humi propter ianuam sedebat, caelum stolide intuens. 

Alicia ad ianuam timide accessit, eamque pulsavit. 

'Duabus de causis non opus est ianuam pulsare,' inquit Pedisequus. 
'Primo, quod ego aeque ac tu citra ianuam sum; deinde, quod intus 
tantus strepitus fit ut nemo prorsus te audire possit.' 

Strepitus certo incredibilis intus fiebat. Ululatus continui et 
sternumenta erant, et subinde fragor maximus audiebatur, quasi patella 
aut cortina confracta esset. 

'Quomodo ergo intrare possum?' inquit Alicia. 

'Operae pretium ostium pulsare fortasse esset" Pedisequus porro 
negligenter dixit, 'si ianua inter nos esset. Si tu, exempli gratia, intus 
esses, pulsare posses, ut te foras ire sinerem.' 

Quamdiu loquebatur, in caelum suspiciebat, id quod Aiciae 
inurbanum esse videbatur. 

'Sed fortasse aliter facere non potest,' sibi dixit; 'oculi eius tam paene in 
summo capite sunt. Mihi saltem roganti respondere potest. Quomodo 
intrare possum?' clara voce iteravit. 

'Hic residebo' Pedisequus inquit, 'ad diem crastinum -' 

Illo ipso tempore ianua domus aperta est; catinus magnus, ad caput 
Pedisequi recte evolans, nasum eius strinxit, et contra arborem 
quandam post tergum eius confractus est. 

'- aut fortasse ad diem perendinum,' Pedisequus porro simili voce dixit, 
perinde ac si nihil accidisset. 

'Quomodo intrare possum?' clariore voce Alicia iteravit. 

'Debesne omnino intrare?' inquit Pedisequus; 'id sane primum 
diiudicandum est.' 

Sine dubio verum id fuit: at sic commoneri Aliciae displicuit. 

'Odiosum vere est,' sibi mussitavit, 'animalia omnia sic disputare. Satis 
est ad mentem cuivis alienandam.' 

Pedisequo opportunum esse videbatur dictum suum aliquantum 
mutatum repetere. 

'Hic residebo,' inquit, 'per intervalla ad dies complures.' 

'Sed quid ego debeo facere?' inquit Alicia. 

'Quidquid tibi libet,' inquit Pedisequus, et sibilum edidit. 

'Usui non est cum eo colloqui,' Alicia desperanter dixit. 'Plane fatuus 
est!' lanua aperta intravit. 

Intra ianuam protinus in magnam culinam iniit, omnino fumi plenam. 
Ducissa in medio in tripode infantem nutriens sedebat. Coqua super 
focum se inclinabat, magnoque in lebete ius miscebat. 

'Nimium certe piperis in eo iure est!' Alicia sibi dixit; vix prae 
sternumentis loqui poterat. 

Nimium profecto piperis erat in aere. Etiam Ducissa aliquando 
sternutabat; infans vero perpetuo aut sternutabat aut ululabat. Sed 
coqua atque feles magna quae ad focum iacebat et risu ingenti rictum 
diducebat solae non sternuebant. 

'Velim, sis, scire,' Alicia timide dixit (nam dubitabat num urbanum 
esset ut prima loqueretur), 'cur feles vestra sic rictum diducat?' 

'Feles Cestriana est, inquit Ducissa, 'rictum igitur diducit. Porce!' 

Hoc tanta vi violentiaque clamavit ut Alicia trepidaret. Statim autem 
intellexit infantem, non se, appellari. Itaque animo collecto porro dixit: 
'Nesciebam feles Cestrianas semper rictum diducere: nesciebam quidem 
feles rictum diducere posse. 

'Omnes id possunt,' ait Ducissa, 'et pleraeque id faciunt.' 

'Egomet nullas cognovi quae id faciant,' Alicia comiter dixit; gratum 
enim ei erat sermonem conferre. 

'Tute non multum cognovisti,' inquit Ducissa; 'nempe id constat.' 

Talis vocis sonus Aliciae multum displicuit, itaque se de quapiam alia re 
colloqui oportere arbitrata est. 

Dum deliberat quid disserere deberet, coqua, lebete iuris de foco 
remoto, confestim ad Ducissam infantemque omnia iactare coepit quae 
manu contingere poterat. 

Ferramenta foci primum iactavit; deinde passim vasa culinaria et 
catillos et patellas. Ducissa haec neglexit, etiam cum eis percuteretur, 
infansque tantum usque ululabat ut non omnino iudicari posset utrum 
ictibus laederetur necne. 

'Te imploro, cave ne quid noxae facias!' Alicia clamavit, dum metu 
perculsa trepidat. 'Vae! Nasum amorum laeditur.' Vas maius solito 
praetervolaverat et naso infantem tantum non privaverat. 

'Si omnes res suas curent, orbis terrarum multo celerius quam ut nunc 
est rotetur,' Ducissa rauce fremuit. 

'Minime expediat hoc fieri,' inquit Alicia, quae occasione scientiae suae 
aliquo modo monstrandae gaudebat. 'Cogitadum, quantum diem ac 
noctem id officiat. Orbis terrarum scilicet horis viginti quattuor circum 
axem circumvertitur 

'Dicisne de asciis?' ait Ducissa. 'Caput eius abscide!' 

Alicia coquam anxie observavit, ne fortasse monito obediret. Haec 
autem industrie ius miscebat, neque audivisse videbatur. Itaque porro 
dixit: 

'Horis, credo, viginti quattuor: aut fortasse duodecim 

'Ne me moleste exercueris!' inquit Ducissa. 'Numerorum me semper 
taedet!' 

Deinde infantem rursus nutrire coepit, dum ei aliquid lallat atque post 
quemque versum eum violenter quatit: 


'Infantem tuum increpa, 

Et tunde sternutantem; 
Molestus esse tantum vult, 
Praebendo se vexantem. 
CHORUS 

(cuius participes erant coqua et infans) 
'Au! Au! Au!' 


Dum Ducissa secundam versuum seriem cantat, infantem sursum 
deorsum iactabat. Misellus infans tantum ululabat ut Alicia verba vix 
audire posset: 

'Infantem meum increpo, 
Et tundo sternutantem; 
Delectat namque piper hunc 
Subinde approbantem .' 
CHORUS 
'Au! Au! Au!' 


'Em! Tibi licet eum paulum fovere, si vis!' Ducissa Aliciae dixit; et simul 
infantem ad eam iecit. 'Oportet me parari ad lusionem pilae et mallei 
ludendam.' 

Ex culina properavit. Coqua in eam abeuntem sartaginem coniecit, 
quae tantum non eam percussit. 

Alicia infantem difficulter comprehendit, nam parvulus erat forma 
corporis inusitata, atque brachia cruraque passim extendebat. 

'Simillimus stellae marinae est,' Alicia putabat. 

Ut eum comprehendit, parvulus miser cum strepitu velut machinae 
vapore impulsae anhelabat. Usque se contorquebat et rursus corrigebat; 
itaque breve tempus Alicia eum vix tenere poterat. 

Ut primum ea repperit quo modo eum portare oporteret (necesse enim 
habebat membra eius nodi modo flectere, deinde dextram aurem 
pedemque sinistrum arte retinere ne se expediret), eum foras exportavit. 


LVII 



CAPUT SEXTUM - PORCUS ET PIPER 


'Nisi hunc parvulum mecum abducam,' Alicia putabat, perpaucis 
diebus eum interiment. Nonne si eum relinquam, homicidium fiat?' 

Verba extrema clare locuta est; ad haec parvulus, qui sternuere iam 
desiit, grunnivit. 

'Noli grunnire;' ait Alicia, 'non sic omnino loqui debes.' 

Infans iterum grunnivit. Alicia faciem eius anxie contemplata est, si 
quid forte ei accidisset. 

Sine dubio silus erat; rostrum habebat magis quam nasum verum. Et 
oculi eius multo minores fiebant quam infanti esse solent. Aliciae 
prorsus res tota suspecta erat. 

'At fortasse tantum singultabat,' sibi dixit; et oculos iterum 
contemplata est, si quae lacrimae eis inessent. 

Nullae lacrimae inerant. 

'Si te in porcum conversurus es, parvule,' Alicia serio dixit, 'non 
amplius te curabo. Memento hoc!' 

Parvulus misellus denuo singultavit (fortasse grunnivit; res diiudicari 
non potuit). Aliquantum temporis silentio progrediebantur. 

Alicia secum reputare incipiebat, 'Si hunc parvulum domum duxero, 
quid eo faciam?', cum is tam vehementer grunnivit ut ea faciem eius 
trepide contemplaretur. 

Hic non iam perperam iudicari potuit; nunc infans non alius quam 
porcus erat. 

Aliciae absurdum quidem esse visum est animal ultra portare. Itaque 
humum id deposuit; et contenta erat quod id quiete in silvam cucurrit. 

'Si adolevisset,' sibi dixit, 'puer valde deformis fuisset; in praesentia, ut 
puto, porcus satis formosus est.' 

De puellis aliis et pueris sibi notis meditari coepit, qui merito porci fieri 
possent. 

'Si modo recta ratio nota esset, qua mutarentur sibi dicebat, cum 
necopinato Felem Cestrianam non procul in ramo arboris sedentem 
conspexit. 

Feles, Aliciam conspicata, solum rictum diduxit. Ei benigna esse visa 
est; sed, quod ei ungues longissimi plurimique dentes erant, eam 
placare se debere statuit. 

'Dulcissima Feles Cestriana,' timide dixit, cum nesciret num id nomen 
Feli placeret. Ea tamen modo paulo latius netum diduxit. 

'Eia! Comis adhuc est,' putabat Alicia. Porro dixit: 'Velisne, sis, mihi 
dicere, quam in partem hinc me ire oporteat? 

'Multum interest quo ire velis,' Feles dixit. 

'Mea non multum refert quo eam -' inquit Alicia. 


LIX 



CAPUT SEXTUM - PORCUS ET PIPER 


'Non ergo interest qua via eas, Feles dixit. 

dummodo aliquo perveniam,' Alicia explanavit. 

'Nempe id certe perficies,' inquit Feles, 'si satis diu ambulabis.' 

Hoc negari non potuit; itaque Alicia aliud rogavit. 

'Quales homines hic circa habitant? ' 

'Ab hoc latere,' Feles pede dextro gesticulatus dixit, 'Petasorum 
Venditor habitat; ab altero latere' (pede sinistro gesticulatus) 'Lepus 
Martius habitat. Vise utrumvis; uterque mente alienata est.' 

'At nolo cum hominibus insanis esse,' Alicia inquit. 

'Id devitari non potest,' Feles inquit; 'omnes hic insani sumus. Ego 
insana sum. Tu insana es.' 

'Cur existimas me insanam esse?' Alicia rogavit. 

'Necesse est,' inquit Feles; 'aliter huc non adiisses.' 

Alicia, quamquam id verum argumentum non putabat, perseveravit: 
'Quomodo scis te insanam esse?' 

'Primum scilicet,' Feles inquit, 'canis non insanus est. Concedisne hoc?' 
'Nimirum,' inquit Alicia. 

'Canis porro,' Feles processit, 'iratus scilicet fremit, contentusque 
caudam agitat. Ego contra contenta fremo et irata caudam agito. Ego 
ergo sum insana.' 

'Murmur te facere potius dicam quam fremitum,' ait Alicia. 

'Quidlibet dicas,' ait Feles. 'Hodiene cum Regina lusionem pilae et 
mallei lusura es?' 

'Id mihi pergratum sit,' Alicia dixit, 'sed nondum vocata sum. 

'Me ibi videbis,' Feles dixit, et statim evanuit. 

Cum Alicia rebus inusitatis adsuesceret, non multum ei mirum id fuit. 
Locum etiam intuebatur ubi fuerat, cum Feles subito denuo apparuit. 

'Dic, sodes,' Feles inquit: 'Quid infante factum est? Rogare paene oblita 
eram.' 

'Mutatus est in suem,' Alicia placide respondit, quasi Feles convenienter 
naturae revenisset. 

'Id credebam futurum esse,' Feles dixit, et rursus evanuit. 

Alicia paulum exspectavit, si forte eam rursus videret. Cum non 
appareret, post paulum in eam partem pergere coepit qua Lepus 
Martius habitare dicebatur. 

'Petasorum venditores antehac vidi,' sibi dixit. 'Lepus Martius me 
multo magis oblectabit. Fortasse, cum nunc mensis Maius sit, cerritus 
non erit; non saltem tam insanus quam mense Martio erit.' 

Simul sursum conspexit: Feles redierat, et in arboris ramo sedebat. 

'Dixistine "suem" an "gruem"?' Feles inquit. 

'"Suem" dixi,' Alicia respondit. 'Et molestum mihi est te tam subito 
apparere et evanescere. Vertigine me afficis!' 

'Bene mones!' Feles dixit. Nunc lentissime evanuit; extrema cauda 
prima obscurata est, postremus rictus, qui aliquamdiu, postquam 
ceterum recessit, restabat. 

'Felem sane sine rictu saepe vidi,' Alicia meditata est, 'sed rictum sine 
fele numquam vidi! Res est omnium maxime singularis quas umquam 
vidi!' 


Non multo longius progressa erat, cum domum Leporis Martii 
conspexit. Confidebat utique hanc domum veram esse, quod fumi 
emissaria in formam aurium figurata sunt atque tectum villis opertum 
est. 

Tanta altitudine erat domus, ut ei appropinquare nollet dum sinistra 
boleti parte adrosa ad altitudinem circiter duorum pedum aucta esset. 

Ad domum etiam tunc satis timide accessit, dum sibi dicit; 'Fortasse 
Lepus Martius nihilominus cerritus sit! Haud scio an potius ad 
Petasorum Venditorem visendum ire debuerim!' 

